港珠澳大橋香港連接路

係香港一條公路，喺離島區大嶼山，由港珠澳大橋香港口岸通去香港區界，全長14.4公里。條路喺2017年3月10號命名，2018年10月24號上晝9點隨港珠澳大橋同步通車。

呢條路係香港頭一條兼唯一奉行右上左落嘅公路。另外，呢條路中英文名都係全香港最長，分別有10個中文字同41個字母。

呢條路由港珠澳大橋香港口岸嘅人工島嘅北面開始，先沿赤鱲角東岸向西南行，中間穿過約莫1公里長嘅觀景山隧道，之後再以高架橋沿大嶼山北岸向西行，經過沙螺灣對出海面，到䃟石灣對出海面有個掉頭處畀嚟自中國大陸嘅緊急車輛掉頭，再沿大澳對出海面去到香港區界，通去廣東珠海管轄嘅海域。

呢條路獲正式命名之前，中文名曾經叫做「港珠澳大橋香港接線」。

大嶼山街道